LATVIJAS REPUBLIKA



**TUKUMA NOVADA DOME**

**SAIMNIECĪBAS UN UZŅĒMĒJDARBĪBAS VEICINĀŠANAS**

**KOMITEJA**

**SĒDES DARBA KĀRTĪBA**

**2015.gada 10.jūnijā**

plkst.13:30

Nr.5

1. Par saistošo noteikumu „Tukuma novada sabiedriskās kārtības noteikumi“ apstiprināšanu.

Ziņo:L.Bičuša

Informācija par siltumapgādi 2014./2015.g.

Ziņo: Ģ.Ruģelis

Komitejas priekšsēdētājs A.Volfs

*Projekts*

.... §

**Par saistošo noteikumu „Tukuma novada sabiedriskās**

**kārtības noteikumi“ apstiprināšanu**

*Iesniegt izskatīšanai Saimniecības un uzņēmējdarbības veicināšanas*

*jautājumu komitejai šādu lēmuma projektu:*

1. Apstiprināt saistošos noteikumus Nr..... „Tukuma novada sabiedriskās kārtības noteikumi“ (pievienoti).

2. Saistošos noteikumus Nr... „Tukuma novada sabiedriskās kārtības noteikumi” triju darba dienu laikā pēc to parakstīšanas nosūtīt atzinuma sniegšanai Vides aizsardzības un reģionālās attīstības ministrijai elektroniskā veidā, parakstītus ar drošu elektronisko parakstu, kas satur laika zīmogu.

3. Noteikt, ka saistošie noteikumi Nr ... „Tukuma novada sabiedriskās kārtības noteikumi” stājas spēkā nākamajā dienā pēc to publicēšanas Tukuma novada Domes bezmaksas informatīvajā izdevumā „Tukuma Laiks”.

4. Saistošos noteikumus Nr... „Tukuma novada sabiedriskās kārtības noteikumi”:

4.1. publicēt Tukuma novada Domes bezmaksas informatīvajā izdevumā „Tukuma Laiks”;

4.2. publicēt pašvaldības tīmekļa vietnē [www.tukums.lv](http://www.tukums.lv);

4.3. izvietot pieejamā vietā Domes ēkā un pagastu pārvaldēs.

Nosūtīt:

- VARAM (el.)

- Admin. nod. 2x

- Pagastu pārv.(el.)

- Kult, sab.attiecību nodaļai

- Pašvaldības policijai

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja L.Bičuša, saskaņots ar pašvaldības policiju

PIELIKUMS

Tukuma novada Domes 02.07.2015.

lēmumam (prot.Nr...., ......§.)

**Saistošo noteikumu „Tukuma novada sabiedriskās kārtības noteikumi“**

**paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Tiesības izdot saistošos noteikumus, kas regulē sabiedrisko kārtību, paredz likuma „Par pašvaldībām“ 43.panta pirmās daļas 4.punkts un Latvijas Administratīvo pārkāpumu kodeksa 5.pants.  Tukuma novada domes 2010.gada 27.maija saistošie noteikumi Nr.29 "Par sabiedrisko kārtību un sanitāro tīrību Tukuma novadā" ir zaudējuši aktualitāti un kļuvuši neatbilstoši pašreizējai situācijai, piemēram, nepilngadīgu personu uzturēšanās datorsalonos, kādi vairs nepastāv. Bez tam, Latvijas Administratīvo pārkāpumu kodeksā (LAPK) ir veikti vairāki grozījumi un daži saistošajos noteikumos Nr.29 minētie pārkāpumi dublējas ar LAPK, piemēram, trokšņošana. |
| 2. Īss projekta satura izklāsts | Saistošo noteikumu mērķis ir nodrošnāt sabiedrisko kārtību un drošību Tukuma novada administratīvajā teritorijā.  Saistošie noteikumi nosaka administratīvo atbildību par pārkāpumiem, kas izdarīti Tukuma novada administratīvajā teritorijā un par kuriem atbildība nav paredzēta citos normatīvajos aktos. |
| 3. Informācija par plānotā projekta ietekmi uz pašvaldības budžetu | Finansiāla ietekme uz pašvaldības  budžetu netiek prognozēta.  Saistošo noteikumu izpildei jaunas amata vietas vai jaunu institūciju izveidošana pašvaldībā nav nepieciešama. |
| 4. Informācija par plānotā projekta ietekmi uz uzņēmējdarbības vidi pašvaldības teritorijā | Uzņēmējdarbības vidi neietekmē. |
| 5. Informācija par administratīvajām procedūrām | Saistošo noteikumu piemērošanas jautājumos personas var vērsties Tukuma novada pašvaldības policijā. |
| 6. Informācija par konsultācijām ar privātpersonām | Nav notikušas. |

LATVIJAS REPUBLIKA



**TUKUMA NOVADA DOME**

Reģistrācijas Nr.90000050975

Talsu ielā 4, Tukumā, Tukuma novadā, LV-3101,

tālrunis 63122707, fakss 63107243, mobilais tālrunis 26603299, 29288876

[www.tukums.lv](http://www.tukums.lv/) e-pasts: [dome@tukums.lv](mailto:dome@tukums.lv)

APSTIPRINĀTI

ar Tukuma novada Domes

02.07.2015.

lēmumu (prot.Nr...., ....§.)

**SAISTOŠIE NOTEIKUMI**

Tukumā

2015.gada 2.jūlijā **Nr....**

(prot.Nr..., ...§.)

**Tukuma novada sabiedriskās kārtības noteikumi**

Izdoti saskaņā ar likuma „Par pašvaldībām” 21.panta

pirmās daļas 16.punktu un 43.panta pirmās daļas 4.punktu

**I. Vispārīgie jautājumi**

1. Tukuma novada sabiedriskās kārtības noteikumi (turpmāk – Noteikumi) nosaka prasības, lai Tukuma novada administratīvajā teritorijā nodrošinātu sabiedrisko kārtību, teritorijas sakoptību un sanitārās tīrības uzturēšanu, apstādījumu aizsardzību, tīrības un kārtības uzturēšanu sabiedriskajās vietās, daudzdzīvokļu māju koplietošanas telpās.
2. Noteikumi ir saistoši visām fiziskajām un juridiskajām personām Tukuma novada administratīvajā teritorijā.
3. Administratīvā atbildība par Noteikumos norādītajiem pārkāpumiem iestājas, ja par šiem pārkāpumiem pēc to rakstura neiestājas kriminālatbildība vai administratīvā atbildība, kas paredzēta Latvijas Administratīvo pārkāpumu kodeksā.
4. Par Noteikumu pārkāpšanu piemēro šādus sodus:
   1. brīdinājums;
   2. naudas sods. Minimālais naudas sods, ko uzliek par Noteikumu pārkāpumu, ir divi *euro*.
5. Administratīvā soda uzlikšana neatbrīvo pārkāpēju no pienākuma novērst Noteikumos minēto pārkāpumu un pārkāpuma rezultātā nodarīto materiālo zaudējumu atlīdzības.
6. Ja persona pēc administrtaīvā soda uzlikšanas turpina neatļauto darbību, pārkāpējam administratīvais sods var tikt piemērots atkārtoti.
7. Noteikumos lietotie termini:
   1. **Apstādījumi** – visas ar augiem dabiskā vai mākslīgā ceļā apaugušas platības ārpus meža zemes, kurās neiegūst produkciju (pārtiku, koksni, ziedus u.tml.) realizācijai. Apstādījumi ir parki, skvēri, alejas, kapsētas, ielu apstādījumi, aizsargstādījumi, dzīvojamo un rūpniecisko teritoriju apstādījumi, ūdensteču, ūdenskrātuvju u.c. platības, speciāli ierīkotas instalācijas.
   2. **Daudzdzīvokļu māju koplietošanas telpa** – telpa dzīvojamā mājā, kurā ir vismaz divi dzīvokļi un ir telpas, kas paredzētas kopējai lietošanai (kāpņu telpa, gaitenis, bēniņi, pagrabs u.tml.).
   3. **Izklaides vieta** – kafejnīca, tējnīca, bārs, restorāns, klubs, spēļu nams, spēļu zāle, deju zāle, diskotēka, brīvdabas izklaides vieta, atrakciju iekārtu laukums un citas vietas, kurās tiek piedāvāti izklaides pasākumi.
   4. **Publisks pasākums** – fiziskas vai juridiskas personas organizēts sabiedrībai pieejams svētku, piemiņas, izklaides, sporta vai atpūtas pasākums sabiedriskā vietā neatkarīgi no īpašuma piederības.
   5. **Sabiedriska vieta** – jebkura vieta, kas neatkarīgi no tās faktiskās izmantošanas vai īpašuma formas kalpo sabiedrības kopējo vajadzību un interešu nodrošināšanai un kas par maksu vai bez maksas ir pieejama ikvienai personai. Noteikumu izpratnē sabiedriska vieta ir arī sabiedriskais transports.
   6. **Sīkie atkritumi** – izsmēķi, sērkociņi, saulespuķu sēklas un to mizas, papīri, skārdenes, pārtikas produkti un to atliekas u.tml. atkritumi.
   7. **Zaļā zona** – sabiedrības ērtībām, veselības un estētiskuma labā ar zālienu vai stādījumiem apaudzēta un kopta teritorija.
   8. **Žūpības un netiklības perēklis** – vieta, kur sistemātiski notiek alkoholisko dzērienu lietošana vai kur notiek rīcība, kas neatbilst morāles normām un traucē citām personām.

**II. Noteikumu pārkāpumi sabiedriskās kārtības un drošības jomā un atbildība**

1. Par nepilngadīgā līdz 16 gadu vecumam atrašanos sabiedriskā vietā bez vecāku vai personu, kas viņus aizstāj, uzraudzības no plkst.22:00 līdz plkst.6:00

* nepilngadīgajam izsaka brīdinājumu vai uzliek naudas sodu līdz 20 *euro*.

1. Par nepilngadīgā līdz 16 gadu vecumam atrašanos izklaides vietā bez vecāku vai personu, kas viņus aizstāj, uzraudzības no plkst.22:00 līdz plkst.6:00

* izklaides vietas īpašniekam vai pasākuma organizatoram uzliek naudas sodu: fiziskai personai līdz 50 *euro*, juridiskai personai līdz 130 *euro*.

1. Par nepilngadīgā līdz 18 gadu vecumam atrašanos izklaides vietā, kurā notiek erotiska rakstura pasākumi vai dalību erotiska rakstura pasākumā

* izklaides vietas īpašniekam vai pasākuma organizatoram uzliek naudas sodu: fiziskai personai līdz 100 *euro*, juridiskai personai līdz 300 *euro.*

1. Ja izklaides vietā vai publiskā pasākumā nav tualetes vai tās izmantošana nav iespējama, nešķērsojot saimnieciskās darbības telpas vai personāla telpas, vai redzamā vietā nav izliktas norādes par tualetes atrašanās vietu

* izklaides vietas īpašniekam vai publiskā pasākuma organizatoram izsaka brīdinājumu vai uzliek naudas sodu: fiziskai personai līdz 200 *euro*, juridiskai personai līdz 500 *euro.*

1. Par pasākumu neveikšanu, lai pārtrauktu erotiska rakstura darbības, kuras izdara izklaides vietas vai publiska pasākuma apmeklētāji, ja izklaides vietā vai publiskā pasākumā uzturas vai piedalās nepilngadīgas personas,

* izklaides vietas īpašniekam vai publiskā pasākuma organizatoram uzliek naudas sodu: fiziskai personai līdz 300 *euro*, juridiskai personai līdz 600 *euro.*

1. Par sabiedriskās kārtības nenodrošināšanu publiskā pasākumā

* publiskā pasākuma organizatoram uzliek naudas sodu: fiziskai personai līdz 280 *euro*, juridiskai personai līdz 1100 *euro.*

1. Par ugunskura kurināšanu sabiedriskā vietā, izņemot vietas, kur tas ir atļauts, vai ugunskura kurināšanu, ja nav nodrošināti ugunsdroši apstākļi, vai tas rada neērtības citām personām

* izsaka brīdinājumu vai uzliek naudas sodu: fiziskai personai līdz 100 *euro*, juridiskai personai līdz 1000 *euro.*

1. Par uzmākšanos ar zīlēšanu vai buršanu, vai reliģiska satura materiāliem

* izsaka brīdinājumu vai uzliek naudas sodu līdz 100 *euro*.

1. Par uzmākšanos ar preci vai pakalpojumu ārpus tirdzniecības vietas

* uzliek naudas sodu līdz 200 *euro*.

1. Par ubagošanu

* izsaka brīdinājumu vai uzliek naudas sodu līdz 100 *euro*.

1. Par uzturēšanos, ja tas rada neērtības citām personām, nakšņošanu vai gulēšanu daudzdzīvokļu mājas, iestādes vai uzņēmuma koplietošanas telpā

* izsaka brīdinājumu vai uzliek naudas sodu līdz 40 *euro*.

1. Par veļas izkāršanu tam neparedzētā vietā vai dzīvojamās mājas lodžijā vai balkonā ielas pusē redzamā veidā

* izsaka brīdinājumu vai uzliek naudas sodu līdz 20 *euro*.

1. Par grilēšanu uz daudzdzīvokļu mājas lodžijas vai balkona

* izsaka brīdinājumu vai uzliek naudas sodu līdz 40 *euro*.

1. Par informācijas nesēja (norādījuma zīmes, stenda, afišas, reklāmas un sludinājumu u.c. materiālu) bojāšanu, noplēšanu, patvaļīgu izvietošanu vai tā neuzturēšanu pienācīgā kārtībā

* izsaka brīdinājumu vai uzliek naudas sodu līdz 150 *euro*.

1. Par elektroapgaismojuma ierīces bojāšanu sabiedriskā vietā

* uzliek naudas sodu līdz 200 *euro*.

1. Par ēkas, būves, žoga, sola vai cita labiekārtojuma elementa, rotaļu vai sporta iekārtas, mazās arhitektūras formas apzīmēšanu vai citādu bojāšanu vai pārvietošanu

* izsaka brīdinājumu vai uzliek naudas sodu līdz 150 *euro*.

1. Par atkritumu konteineru vai urnu bojāšanu vai nesankcionētu pārvietošanu

* uzliek naudas sodu no 10 *euro* līdz 350 *euro*.

1. Par kāpšanu uz sola vai tirdzniecībai paredzēta galda vai letes sabiedriskā vietā vai gulēšanu uz tiem, vai sēdēšanu uz sola atzveltnes

* izsaka brīdinājumu vai uzliek naudas sodu līdz 40 *euro*.

1. Par malkas, būvmateriālu vai citu lielgabarīta priekšmetu turēšanu uz ielas vai citā sabiedriskā vietā

* izsaka brīdinājumu vai uzliek naudas sodu līdz 150 *euro*.

1. Par peldēšanu ūdenstilpnes vietā, kur tas ir aizliegts ar attiecīgu norādi,

* izsaka brīdinājumu vai uzliek naudas sodu līdz 40 *euro*.

1. Par apstādījumu postīšanu, tai skaitā ziedu plūkšanu tajos

* uzliek naudas sodu līdz 350 *euro.*

1. Par atrašanos ekspluatācijā nenodotā būvē, neapdzīvotā vai saimnieciskai darbībai neizmantotā ēkā, kā arī būvē, kas ir pilnīgi vai daļēji sagruvusi, izņemot personas, kuras saistītas ar ēkas (būves) uzturēšanas pasākumiem, remontdarbiem u.tml. un tas ir saskaņots ar ēkas (būves) īpašnieku vai valdītāju

* izsaka brīdinājumu vai uzliek naudas sodu līdz 40 *euro*.

**III. Noteikumu pārkāpumi sanitārās tīrības jomā un atbildība**

1. Par sanitārās tīrības un kārtības neuzturēšanu ēkās vai saimnieciska rakstura būvēs

* izsaka brīdinājumu vai uzliek naudas sodu: fiziskai personai līdz 300 *euro*, juridiskai personai līdz 800 *euro.*

1. Par župības un netiklības perēkļa turēšanu

* izsaka brīdinājumu vai uzliek naudas sodu līdz 350 *euro*.

1. Par spļaušanu sabiedriskā vietā

* izsaka brīdinājumu vai uzliek naudas sodu līdz 20 *euro*.

1. Par fizioloģisko vajadzību kārtošanu sabiedriskā tam neparedzētā vietā

* izsaka brīdinājumu vai uzliek naudas sodu līdz 70 *euro*.

1. Par dzīvnieku piebarošanu sabiedriskā vietā

* izsaka brīdinājumu vai uzliek naudas sodu līdz 40 *euro*.

1. Par sīko atkritumu izmešanu sabiedriskā tam neparedzētā vietā

* izsaka brīdinājumu vai uzliek naudas sodu līdz 30 *euro*.

1. Par kanalizācijas un ūdensvada tīkla, hidroslēguma skapja vai kanalizācijas akas vāka nesaskaņotu atvēršanu vai bojāšanu

* uzliek naudas sodu: fiziskai personai līdz 300 *euro*, juridiskai personai līdz 500 *euro.*

1. Par mazgāšanos, priekšmetu, veļas vai dzīvnieka mazgāšanu sabiedriskā vietā

* izsaka brīdinājumu vai uzliek naudas sodu līdz 50 *euro*.

1. Par atrašanos strūklaku baseinā

* izsaka brīdinājumu vai uzliek naudas sodu līdz 20 *euro*.

1. Par dzīvnieka peldināšanu publiskā peldvietā vai ūdenstilpnē citas personas klātbūtnē, ja cita persona pret to iebilst,

* izsaka brīdinājumu vai uzliek naudas sodu līdz 30 *euro*.

1. Par mehāniskā transporta līdzekļa mazgāšanu vai profilaktisko apkopi (eļļas vai citu dzinēja šķidrumu maiņa, motora mazgāšana u.tml.) sabiedriskā vietā, kas nav tam īpaši paredzēta,

* izsaka brīdinājumu vai uzliek naudas sodu līdz 150 *euro*.

1. Par mehāniskā transporta līdzekļa novietošanu zaļajā zonā vai ārpus ceļa robežām vai pie publiskām ūdenstilpnēm tuvāk par 10 metriem no tām, izņemot speciāli ierīkotas piebrauktuves un stāvvietas

* izsaka brīdinājumu vai uzliek naudas sodu līdz 100 *euro*.

**IV. Saistošo noteikumu izpildes kontrole**

1. Par Noteikumu neievērošanu administratīvā pārkāpuma protokolu sastāda Tukuma novada pašvaldības policijas amatpersona vai Valsts policijas amatpersona.
2. Administratrīvā pārkāpuma lietu par šo Noteikumu pārkāpumu, pamatojoties uz administratīvā pārkāpuma protokolu, izskata un par piemērojamo administratīvo sodu lemj Tukuma novada domes Administratīvā komisija.
3. Noteikumu 33.punktā minēto administratīvo pārkāpumu lietas ir tiesības izskatīt Tukuma novada pašvaldības policijas priekšniekam vai priekšnieka vietniekam.
4. Par tādu Noteikumu pārkāpumu, par kuru sankcija nepārsniedz 40 *euro*, izskatīt administratīvā pārkāpuma lietu un lemt par pemērojamo sodu ir tiesīga Tukuma novada pašvaldības policijas amatpersona, nenosūtot lietu izskatīšanai Tukuma novada domes Administratīvajai komisijai.

**V. Noslēguma jautājums**

46. Ar šo Noteikumu spēkā stāšanās dienu spēku zaudē Tukuma novada Domes 2010.gada 27.maija saistošie noteikumi Nr.29 „ Par sabiedrisko kārtību un sanitāro tīrību Tukuma novadā”.

Domes priekšsēdētājs Ē.Lukmans

**Informācijai**

**Tukuma novada iedzīvotāju siltumapgāde (2014/2015.g. apkures periods)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Katlumāju izvietojums | Sēme | Pūre | Tume | Degole | Slampe | Džūkste | Tukuma pilsēta | “Jauntukums” |
| Vidējās izmaksas  2014/2015.g. EUR/m² | 1,26 | 1,15 | 1,16 | 1,35 | 1,48 | 1,89 | 1,18 | 1.13 |
| Vidējās izmaksas  2013/2014 EUR/m² | 1,16 | 1,14 | 1,10 | 1,35 | 1,48 | 1,89 | 1,30 | 1,17 |
| Patērētais karstais ūdens 01.05.14.-01.05.15. ( m³) | nav | 3210 | nav | nav | nav | nav | 15646 | nav |
| Parāds par siltumapgādi uz 01.06.2015.  EUR | 20250 | 3809 | 16539 | 17428 | 100333 | 6801 | 308719 | 117373 |
| Parāds par siltumapgādi uz 01.06.2014.g.  EUR | 20132 | 7678 | 15973 | 22130 | 79240 | 6979 | 346562 | 134260 |
| Parāds par siltumapgādi 2014/2015.g.  EUR uz 1m² | 3,62 | 0,36 | 2,72 | 4,56 | 9,31 | 8,55 | 2,16 | 3,25 |

**Tukuma novada katlumājās (2014/2015.g. apkures sezonā)**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Katlumājas  izvietojums | Sēme | Zentene | Pūre | Jaunsāti | Tume | Degole | Slampe | Džūkste | Asteru  Ielā - 6 | Zemītes  ielā -5 | Smārdes  ielā 1 | AS “Komforts”  Juntukumā |
| Katlumāju jauda MWh | 1,9 | 0,1 | 2,0 | 0,5 | 1,5 | 1,3 | 3.5 | 2.6 | 31,63 | 4 | 0,40 | 5 |
| Saražotās siltumenerģijas  daudzums MWh | 1282,18 | Nav sk. | 2555 | 646 | 2144 | 824 | 3967.48 | 1308 | 21738,15 | 3653 | 301,28 | 5620 |
| Kurināmais veids | šķelda | granulas | malka | malka | šķelda | šķelda | šķelda | malka | šķelda | Šķelda  malka | gāze | šķelda |
| Kurinamā patēriņš apkures  periodā m³ | 2248 | 24,804 t | 1825 | 269 | 3149 | 1356 | 7206 | 1166.50 | 31755,45 | Šķelda  5368  Malka  457,5 | 29910 kg | 8998 |
| Kurināmā patēriņš m³ uz 1MWh | 1,75 | - | 0,71 | 0,42 | 1,47 | 1,65 | 1.82 | 0.89 | 1,46 | 1,55 | 99,27 kg | 1,6 |
| Kurināma cena  euro uz 1MWh | 14,92 | 162,81 | 16,16 | 9,42 | 14,92 | 14,92 | 14.92 | 20.35 | 14,58 | 16,85 | 78,42 | 16 |
| Problēmas apkures sezonā  (bija vai nav) | nav | nav | nav | nav | nav | nav | nav | nav | nav | nav | nav | nav |

**Tukuma novada tarifi uz 01.05.2015.gadā (darbojošie)**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Pagastu nosaukumi | Sēme | Zentene | Pūre | Jaunsāti | Tume | Degole | Slampe | Džūkste | Lestene | Irlava | Tukuma pilsēta | “Jauntukums” |
| Ūdens EUR/m³ | 0,81 | 0,81 | 0,57 | 0,90 | 0,81 | 0,81 | 0,81 | 0,50/0,81 | 0,81 | 0,81 | 1,04 | 1,04 |
| Karstais ūdens EUR/m³ | - | - | 1,26 | - | - | - | - | - | - | - | 4,94 | - |
| Kanalizācijas novadīšana EUR/m³ | 1,04 | 1,04 | 0,73 | 0,67 | 1,04 | 1,04 | 1,04 | 0,84/1,04 | 1,04 | 1,04 | 1,11 | 1,11 |
| Atkritumu apsaimniekošana  EUR/m³ | 7,16 | 7,16 | 7,16 | 7,16 | 7,16 | 7,16 | 7,16 | 7,16 | 7,16 | 7,16 | 7,16 | 7,16 |
| Siltumapgāde iedzīvotājiem EUR/m²  EUR/MWh | -  50,37 | nav | 0,71  45,15 | nav | -  46,73 | 1,35  - | 1,48  58,12 | 1,89  73,45 | nav | nav | -  54,88 | -  59,79 |
| Siltumapgāde pārejiem EUR/m²  EUR/MWh | -  50,37 | - | 0,71  45,15 | 2,35 | -  46,73 | 1,35  - | -  58,12 | -  73,45 | - | - | -  54,88 | -  59,79 |

**Norādītie tarifi bez PVN**